Mahomet
De Wikipedia, le encyclopedia libere
Tamben orthographiate Mohammed e Muhammad, del arabe محمد "Le Laudato".
Mahomet (pssi) es le nomine titular del fundator de Islam, e assi un del plus importante prophetas in le historia Eurasian (e mundial).
Ille nasceva in Mecca circa 570 AD, e moriva in Medina in 632. Su nomine original esseva o Kotham o Halabi. Alcun musulmanes dice «pace sia sur ille» post su nomine, e lo scribe in forma abbreviate: (pssi) inter parentheses.
Deo narrava le Qur'an (= Koran) a Mahomet, qui lo recontava a scribas, proque ille mesme esseva analphabete. Le Qur'an es le parola immutabile de Deo, e non pote esser revidite.
Mahomet esseva le currero de Deo; ille registrava le Qur'an, e "faceva publicitate" pro illo. Ille (assi crede le musulmanes) esseva un homine simple e pur. Ille non es adorate in ulle maniera, e ille non faceva miraculos.
Quando Mahomet presentava le nove religion al arabes, illes demandava provas miraculose. Mahomet commandava que le Monte Safa veniva a ille, lo que illo non faceva. Ille diceva: «Deo es misericordiose. Si illo habeva obedite a me, illo haberea cadite super nos, e destruite nos. Dunque, io vadera al montania, e regratiar a Deo proque ille habeva misericordia de un generation rigide.»
In despecto de isto, e del facto que legendas concernente le scriptura del Qur'an son fortemente discoragiate (proque le Qur'an de Deo directemente, e tal legendas non es), il ha un parve numero de legendas super miraculos de Mahomet. Le plus cognoscite es le miraculo del luna.
- Habib le Sage demandava que Mahomet findeva le luna in duo pecias pro provar su mission. Mahomet levava su manos al celo, e advocava le luna a facer le voluntate de Habib. Illo decendeva al culmine del Kaaba, circulava septe vices, veniva al propheta, entrava in su manica dextere e exiva del sinistre, entrava alora in su collo e exiva del gonna, tressava se con un parte al oriente e un parte al occidente, e finalmente le duo partes se reuniva e le luna retornava a su forma natural.